***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2025. március 27.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.03.27. napján tartandó ülésére*

**Javaslat Zebegény Község Alpolgármesterének megválasztására**

Tisztelt Képviselő-testület!

A képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére alpolgármestert választ.

A képviselő-testület legalább egy alpolgármestert köteles saját tagjai közül megválasztani az alakuló (vagy az azt követő) ülésen.

Az alpolgármester megválasztásáról és a tisztség betöltésének módjáról a képviselő-testület dönt. Főállású alpolgármester az önkormányzati képviselő-testület erről szóló döntése alapján választható, feltéve, ha a polgármester is főállásban tölti be a tisztségét.

Eddig csak társadalmi megbízatású voltak az alpolgármesterek. Az alpolgármester megválasztását követően esküt tesz.

Javaslatom az alpolgármesteri tisztségre: Batki László képviselő úr.

Az alpolgármester megválasztását követően meg kell állapítani az alpolgármester tiszteletdíját, mivel úgy nyilatkozott, hogy társadalmi megbízatásban kívánja ellátni. A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át, azaz 463.905,- Ft-ot, költségtérítés az alpolgármesteri tiszteletdíj 15 %-a. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

Kérem a Tisztelt Képviselő-testületet, hogy a határozati javaslatot fogadja el.

Zebegény, 2025. március 20.

 Ferenczy Ernő Ervin sk.

polgármester

Határozati javaslat

A Képviselő-testület …/2025. (...) sz. határozata

az alpolgármester megválasztásáról

Zebegény Község Önkormányzat Képviselő-testülete úgy dönt, hogy a polgármester javaslatára titkos szavazással a Képviselő-testület megbízatásának időtartamára ……………………. képviselőt társadalmi megbízatású alpolgármesternek megválasztja.

Határidő: azonnal

Felelős: polgármester

Határozati javaslat

A Képviselő-testület …/2025. (...) sz. határozata

az alpolgármester tiszteletdíjának megállapításáról

Zebegény Község Önkormányzatának Képviselő-testülete úgy dönt, hogy ……………………….. alpolgármester tiszteletdíját 2025. február 14. napjától, havi bruttó …………………..,- Ft-ban - azaz ……………………forintban – állapítja meg.

Felkéri a jegyzőt, hogy a tiszteletdíj kifizetéséről havonta gondoskodjon.

Határidő: azonnal

Felelős: polgármester

Határozati javaslat

A Képviselő-testület …/2025. (...) sz. határozata

az alpolgármester költségtérítésének megállapításáról

Zebegény Község Önkormányzatának Képviselő-testülete ……………………. alpolgármesternek az alpolgármesteri tisztséggel összefüggő költségek fedezetére 2025. február 14. napjától, megválasztásának napjától költségtérítést állapít meg, melynek mértéke az alpolgármester tiszteletdíjának 15 %-a, azaz bruttó ……………..,- Ft/hó.

Felkéri a jegyzőt, hogy a költségtérítés kifizetéséről havonta gondoskodjon.

Határidő: azonnal

Felelős: polgármester